 வைக்கோலானது வாரிக் களத்தில் அடிக்கப்படும். பின்னர் அது வைக்கோல் போர்க் கோட்டையாக புகுத்தப்படும். வைக்கோல் போரில் அது சிறந்து பொலிவுற்றிருக்கும்ய  யானை பகைவர்களை வாரிப் போர்க்களத்தில் அடிக்கும். பின்பு வந்து அதன் கட்டுத்தறியாகிய கோட்டைக்குள் புகும். போர்க்களத்தில் சிறப்புடன் பொலிவுற்று விளங்கும்.   பாம்புக்கும் வாழைப்பழத்துக்கும் நஞ்சிருக்குந் தோலுரிக்கு நாதர்முடி மேலிருக்கும் வெஞ்சினத்திற் பற்பட்டான் மீளாது – விஞ்சுமலர்த் தேம்பாயுஞ் சோலைத் திருமலைரா யன்வரையில் பாம்பாகும் வாழைப் பழம். (4)  பாம்பிடம் நஞ்சு இருக்கும். பாம்பு தன் தோலை உரிக்கும். சிவபெருமான் முடிமேல் இருக்கும். கொடிய சினத்தில் அதன் பல்லால் கடிக்கப்பட்டால் உயிர் மீளாது.